คำสั่งการประปานครหลวงคำสั่งการประปานครหลวงที่ ๓๙๒/๒๕๔๓เรื่องหลักเกณฑ์การคิดค่าน้ำประปารายกลุ่มสำหรับที่อยู่อาศัยของผู้มีรายได้น้อย[๑] โดยที่เห็นสมควรปรับปรุงหลักเกณฑ์การคิดค่าน้ำประปารายกลุ่มสำหรับที่อยู่อาศัยของผู้มีรายได้น้อยเพื่อให้การบริการน้ำประปาสำหรับผู้อยู่อาศัยผู้มีรายได้น้อยเป็นธรรมยิ่งขึ้นอาศัยอำนาจตามความในข้อ ๕ ของข้อบังคับการประปานครหลวง ฉบับที่ ๑๑๖ ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๓จึงให้ยกเลิกคำสั่งการประปานครหลวง ที่ ๑๕/๒๕๓๓ สั่ง ณ วันที่ ๘ มกราคม ๒๕๓๓และคำสั่งการประปานครหลวง ที่ ๕๒๖/๒๕๓๘ สั่ง ๖ วันที่ ๓๑ ตุลาคม ๒๕๓๘ เรื่องหลักเกณฑ์การคิดค่าน้ำประปารายกลุ่มสำหรับที่อยู่อาศัยและให้ยกเลิกการช่วยค่าบริการสูบน้ำ จัดเก็บค่าน้ำและบริการอื่น ๆแก่แฟลตการเคหะแห่งชาติทั้งหมดโดยกำหนดการคิดค่าน้ำประปาสำหรับผู้ใช้น้ำรายกลุ่มที่ติดตั้งมาตรวัดน้ำเครื่องเดียวตามหลักเกณฑ์ ดังต่อไปนี้๑.การขอเป็นผู้ใช้น้ำประปารายกลุ่มจะกระทำได้เฉพาะกรณีที่อาคารนั้นหรือแต่ละอาคารในกลุ่มนั้นใช้เป็นที่อยู่อาศัยเท่านั้นโดยมีจำนวนตั้งแต่ ๓๐ ครัวเรือนขึ้นไปและเป็นอาคารที่พักอาศัยของทางราชการหรือรัฐวิสาหกิจที่มีลักษณะเป็นแฟลตของผู้มีรายได้น้อยหรือชุมชนแออัดที่ไม่สามารถแยกติดตั้งมาตรวัดน้ำเฉพาะรายได้ต้องติดตั้งมาตรวัดน้ำเพียงเครื่องเดียว๒.ผู้ขอใช้น้ำประปาจะต้องตั้งตัวแทนของกลุ่ม จำนวน ๕ คนเพื่อเป็นผู้รับผิดชอบการดำเนินการทั้งหมดของกลุ่มในการติดต่อกับการประปานครหลวงรวมทั้งลงนามสัญญาการใช้น้ำประปา๓.ในการยื่นคำร้องขอติดตั้งประปาใหม่รายกลุ่มผู้ยื่นคำขอจะต้องยื่นหลักฐานต่างๆ ดังต่อไปนี้ต่อสำนักงานประปาสาขาที่รับผิดชอบในท้องที่ของผู้ขอใช้น้ำประปาเพื่อประกอบการพิจารณา๓.๑ บัญชีรายชื่อเจ้าบ้านพร้อมบ้านเลขที่ของผู้ขอใช้น้ำประปาทุกรายในกลุ่ม๓.๒ สำเนาทะเบียนบ้านสำหรับอาคารของทางราชการหรือรัฐวิสาหกิจให้ใช้รายชื่อและเลขที่ห้องแทนพร้อมทั้งหนังสือรับรองของทางราชการหรือรัฐวิสาหกิจที่รับผิดชอบ๓.๓ ในกรณีที่ชุมชนแออัดที่ไม่มีสำเนาทะเบียนบ้านให้เจ้าหน้าที่ของการประปานครหลวงร่วมกับผู้ที่จะเข้าทำสัญญาใช้น้ำประปาออกสำรวจจำนวนที่พักอาศัยร่วมกันโดยจัดทำทะเบียนจำนวนครัวเรือนที่ขอใช้น้ำประปาไว้ทุกราย๓.๔หนังสือมอบอำนาจหรือสัญญาตั้งตัวแทนผู้ใช้น้ำรายกลุ่ม๔.การคิดค่าใช้จ่ายในการติดตั้งประปาใหม่ให้เป็นไปตามที่การประปานครหลวงกำหนด๕.ให้เรียกเก็บเงินประกันการใช้น้ำตามจำนวนรายผู้ขอใช้น้ำประปาโดยคิดเงินแต่ละรายเท่ากับจำนวนเงินประกันของมาตรวัดน้ำขนาดครึ่งนิ้วยกเว้นในกรณีที่เป็นอาคารที่พักอาศัยของทางราชการหรือรัฐวิสาหกิจ๖.กรณีที่มีการชำระค่าน้ำประปาไม่ครบจำนวนตามใบแจ้งหนี้การประปานครหลวงจะโอนเงินประกันการใช้น้ำเฉพาะรายที่ค้างชำระมาชำระหนี้ค่าน้ำประปาจนครบจำนวนและหากจำนวนเงินประกันลดลงน้อยกว่าจำนวนตามอัตราที่กำหนดในข้อ ๕ผู้ใช้น้ำประปารายนั้นจะต้องดำเนินการนำเงินประกันมาวางเพิ่มเติมจนครบจำนวนตามที่กำหนดดังกล่าวหากผู้ใช้น้ำประปารายกลุ่มใดที่ยังไม่ได้วางเงินประกันการใช้น้ำหรือวางเงินประกันไม่ครบตามจำนวนครัวเรือนจะต้องมาวางเงินประกันให้ครบถ้วนตามจำนวนครัวเรือนที่เพิ่มขึ้นใหม่ทุกครั้ง๗.ผู้ใช้น้ำประปารายใดในกลุ่มที่ไม่ประสงค์จะใช้น้ำประปาให้มีสิทธิ์ถอนเงินประกันในส่วนของตนหลังจากหักหนี้ค่าน้ำประปาค้างชำระแล้วคืนได้๘.การคำนวณเพื่อคิดค่าน้ำประปาให้ใช้จำนวนครัวเรือนผู้ใช้น้ำประปาในกลุ่มไปหารจำนวนน้ำประปารวมที่ใช้ไปแต่ละเดือนหากผลหารไม่เกิน๓๐ ลูกบาศก์เมตรต่อครัวเรือน ให้คิดค่าน้ำประปาตามอัตราเช่นเดียวกับผู้ใช้น้ำประปารายเดี่ยวประเภทที่พักอาศัยที่ใช้น้ำไม่เกิน๓๐ ลูกบาศก์เมตร แล้วรวมกลับเป็นค่าน้ำประปาทั้งหมดเรียกเก็บจากตัวแทนกลุ่มหากนำจำนวนครัวเรือนผู้ใช้น้ำประปาในกลุ่มไปหารจำนวนน้ำประปารวมที่ใช้ไปแต่ละเดือนแล้วผลหารเกิน ๓๐ ลูกบาศก์เมตรต่อครัวเรือน การประปานครหลวงสงวนสิทธิ์ที่จะคิดค่าน้ำประปาจากผู้ใช้น้ำประปาตามอัตราปกติ๙.ให้สำนักงานประปาสาขาที่รับผิดชอบในท้องที่ของผู้ใช้น้ำประปาปรับปรุงเพิ่มขนาดมาตรวัดน้ำให้มีปริมาณน้ำใช้เพียงพอต่อผู้ใช้น้ำประปารายกลุ่มตามหลักเกณฑ์นี้โดยไม่คิดค่าใช้จ่าย๑๐.ให้สำนักงานประปาสาขา ที่รับเรื่องพิจารณาตรวจสอบหลักฐานและรายละเอียดต่างๆ แล้วเสนอขออนุมัติจากรองผู้ว่าการ (บริการ)๑๑[๒]. สำหรับผู้ใช้น้ำประปารายกลุ่มเดิมตามคำสั่งการประปานครหลวงที่๑๕/๒๕๓๓ สั่ง ณ วันที่ ๘ มกราคม ๒๕๓๓ ที่ยังไม่ได้เป็นผู้ใช้น้ำประปารายกลุ่มตามหลักเกณฑ์นี้หากมีความประสงค์จะใช้น้ำตามหลักเกณฑ์นี้ จะต้องมายื่นแสดงความจำนง ภายใน ๑๘๐ วัน นับแต่วันที่คำสั่งนี้มีผลบังคับใช้มิฉะนั้น การประปานครหลวงสงวนสิทธิ์ที่จะคิดค่าน้ำประปาตามอัตราปกติ๑๒.ให้รองผู้ว่าการ (บริการ) เป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้และมีอำนาจกำหนดวิธีปฏิบัติเพิ่มเติมเพื่อให้เป็นไปตามคำสั่งนี้ทั้งนี้ ตั้งแต่วันที่ ๑ พฤศจิกายน ๒๕๔๓ เป็นต้นไปสั่งณ วันที่ ๒๔ ตุลาคม ๒๕๔๓ชวนพิศ ธรรมศิริผู้ว่าการการประปานครหลวงคำสั่งการประปานครหลวงที่ ๑๐๖/๒๕๔๕ เรื่อง หลักเกณฑ์การคิดค่าน้ำประปารายกลุ่มสำหรับที่อยู่อาศัยของผู้มีรายได้น้อย(เพิ่มเติม)[๓]ประภาศรี/พิมพ์๒๐ ธันวาคม ๒๕๕๐สุนันทา/ตรวจ๒๕ ธันวาคม ๒๕๕๐สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๑๗/ตอนพิเศษ ๑๑๑ ง/หน้า ๑๐๐/๑ พฤศจิกายน ๒๕๔๓[๒] ๑๑แก้ไขเพิ่มเติมโดยคำสั่งการประปานครหลวงที่ ๑๐๖/๒๕๔๕ เรื่อง หลักเกณฑ์การคิดค่าน้ำประปารายกลุ่มสำหรับที่อยู่อาศัยของผู้มีรายได้น้อย(เพิ่มเติม)[๓] ราชกิจจานุเบกษาเล่ม ๑๒๓/ตอนที่ ๔ ง/หน้า ๑๖๑/๑๒ มกราคม ๒๕๔๙